Imunološki zavod
Rockefellerova 2, Zagreb					Ur. broj: 2473/2026
Zagreb, 21.08.2026.

Temeljem Odluke Upravnog vijeća sa 188. sjednice od 19.06.2026. godine i Suglasnosti Ministarstva zdravstva KLASA: 100-01/26-03/80, URBROJ: 534-03-2-2/2-26-17 od 13.08.2026. godine te temeljem Odluke Upravnog vijeća sa 191. sjednice od 06.08.2026. godine i Suglasnosti Ministarstva zdravstva KLASA: 100-01/26-03/80, URBROJ: 534-03-2-2/2-26-19 od 21.08.2026. godine Imunološki zavod raspisuje

JAVNI NATJEČAJ

1) za zasnivanje radnog odnosa na neodređeno vrijeme za radno mjesto:

2.3.2.7. Radnik za rad sa životinjama i laboratoriju u Odsjeku za bakterijsku kontrolu, Odjel za kontrolu kvalitete, Služba za kvalitetu, jedan izvršitelj (SSS)

Probni rad 2 mjeseca.

Uvjeti:
- SSS raznih smjerova
- najmanje 1 godina radnog iskustva u struci
- prednost: iskustvo rada u održavanju čistoće klasificiranih prostora


2) za zasnivanje radnog odnosa na određeno vrijeme na reizborno radno mjesto s posebnim ovlaštenjima i odgovornostima na mandatno razdoblje od 4 (četiri) godine za radno mjesto:

4.2.1. Voditelj Odjela za razvoj, Služba za istraživanje i razvoj, jedan izvršitelj (VSS)

Uvjeti:
- preddiplomski i diplomski sveučilišni studij ili integrirani preddiplomski i diplomski sveučilišni studij kemijskog inženjerstva, bioprocesnog inženjerstva, biologije, farmacije, biotehnologije, medicine, veterine, kemije, biokemije, medicinske biokemije i srodnih struka 
- najmanje 5 godina radnog iskustva u struci  
- poznavanje sustava GMP
- znanje engleskog jezika   
- znanje rada na računalu  

Uz prijavu kandidat je obavezan priložiti:
· životopis
· dokaz o stečenoj stručnoj spremi (u preslici)
· elektronički zapis Hrvatskog zavoda za mirovinsko osiguranje o podacima 
evidentiranim u matičnoj evidenciji iz kojeg je vidljiv poslodavac, stručna sprema i trajanje staža osiguranja (ili potvrdu u preslici)
· uvjerenje nadležnog tijela kojim se dokazuje da se protiv kandidata ne vodi kazneni postupak - ne starije od šest mjeseci (elektronički zapis)
· za radno mjesto 2.3.2.7. Radnik za rad sa životinjama i laboratoriju dokaz o radnom iskustvu u struci od najmanje 1 godine (u preslici: potvrde prethodnih poslodavca o poslovima koje je kandidat obavljao ili preslike ugovora o radu ili dokumente koji pobliže opisuju radno iskustvo kandidata); 
· za radno mjesto 4.2.1. Voditelj Odjela za razvoj dokaz o radnom iskustvu u struci od najmanje 5 godina (u preslici: potvrde prethodnih poslodavca o poslovima koje je kandidat obavljao ili preslike ugovora o radu ili dokumente koji pobliže opisuju radno iskustvo kandidata); 
· za radno mjesto 4.2.1. Voditelj Odjela za razvoj dokaz ili izjava kandidata o znanju engleskog jezika  i znanju rada na računalu;
· za radno mjesto 4.2.1. Voditelj Odjela za razvoj dokaz ili izjava o poznavanju sustava GMP.

U prijavi za natječaj obavezno se navode podaci podnositelja prijave (osobno ime i prezime, adresa stanovanja, broj telefona ili mobitela, adresa elektroničke pošte) i točan naziv i broj radnog mjesta na koje se kandidat prijavljuje. 

Prijava mora biti vlastoručno potpisana.

Kandidat koji smatra da ima pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve dokaze potrebne za ostvarivanje prava prednosti, te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23), uz prijavu na natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 103. istog Zakona. 
Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja: https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata (NN 84/21), uz prijavu na natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 49. istog Zakona. 
Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja: https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju sukladno odredbi članka 48 f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj, dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo, te dokaz o tome na koji je način prestao radni odnos. 

Kandidat koji se poziva na pravo prednosti pri zapošljavanju sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužan je priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Na natječaj se mogu javiti osobe oba spola u skladu sa Zakonom o ravnopravnosti spolova. 
Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

Rok za podnošenje prijave je 15 dana od dana objave u Narodnim novinama. 
Pisana prijava s dokazima o ispunjavanju uvjeta iz natječaja podnosi se na adresu: Imunološki zavod, Rockefellerova 2, 10000 Zagreb, s obaveznom naznakom „Prijava na natječaj za radno mjesto - navesti broj i naziv radnog mjesta“, preporučenom pošiljkom ili osobno (urudžbeni - Rockefellerova 10). 

Nepravodobne i nepotpune ponude neće se razmatrati. 

Imunološki zavod zadržava pravo provjere stručnih i radnih sposobnosti kandidata kao i poništenje natječaja. 

Prijavom na natječaj dajete privolu za obradu Vaših osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Imunološki zavod jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. 

Obavijest o rezultatu natječaja bit će objavljena na internetskoj stranici Imunološkog zavoda: www.imz.hr

Imunološki zavod,
Zagreb
